Eirodziesma 2012

Eirodziesma 2012 bija 57. starptautiskā Eirovīzijas dziesmu konkursa Latvijas nacionālā atlase, kuras fināls notika  Ventspilī. Par Eirodziesmas uzvarētāju un Latvijas pārstāvi Eirovīzijā kļuva dziedātāja Anmary ar dziesmu Beautiful Song.

Priekšatlase 
Dziesmas varēja iesniegt no  līdz . Pasākuma organizētāji Latvijas Televīzija saņēma 71 dziesmu pieteikumus, taču divas dziesmas neatbilda izvirzītajām prasībām, tāpēc tās tika diskvalificētas. Starp pieteiktajām dziesmām piecas ir bijušas latviešu valodā. Pirmoreiz Eirodziesmas vēsturē visas 69 dziesmas tika publicētas internetā, konkursa mājaslapā (dziesmu autori un izpildītāji netika publicēti). Balsojuma laikā tās tika noklausītas , tika saņemtas . Tāpat balsojuma laikā tika diskvalificēta dziesma Atzīšanās, kas tika publicēta internetā iepriekš, ko aizliedz EBU Eirovīzijas noteikumi. No šīm 68 dziesmām pusfināliem tika izvirzītas 20 dziesmas. 17 dziesmas noteica īpaša mākslinieciskā padome septiņu cilvēku sastāvā, savukārt atlikušās trīs bija interneta balsojuma pirmās trīs vietas ieņēmušās dziesmas. Pirmo gadu izveidotās padomes sastāvā bija komponists, aranžētājs un producents Aivars Hermanis, dziedātāja un vokālā pedagoģe Jolanta Gulbe, dziedātājs, taustiņinstrumentālists un vijolnieks Zigfrīds Muktupāvels, režisore un producente Dace Pūce, horeogrāfe un pedagoģe Olga Žitluhina, modes dizainere Natālija Jansone, kā arī LTV Eirovīzijas darba grupa.

 tika paziņotas 20 pusfināliem kvalificējušās dziesmas, kā arī to autori.  dziesmu izpildītāji tās izpildīja mākslinieciskajai padomei, kurai bija tiesības arī izpildītāju noraidīt.  tika paziņoti arī dziesmu izpildītāji un dziesmu sadalījums pusfinālos.

Atlases sistēma 
Katrā pusfinālā piedalījās 10 dziesmas. Otro reizi Eirodziesmas vēsturē pēc 2009. gada Eirodziesmas pusfinālos mākslinieki uzstājās tiešraidē. No katra pusfināla finālam kvalificējās piecas dziesmas žūrijas un skatītāju kopējā balsojuma rezultātā. Gan skatītāju, gan žūrijas balsojumā visi mākslinieki saņēma punktus no 1 līdz 12 (1. vieta saņēma 12 punktus, 2. — 10 punktus, 3. — 8 punktus, 4. — 7 punktus utt.). Ja divām vai vairākām dziesmām bija vienāds punktu skaits, tad augstāku vietu ieņēma tā dziesma, kas ieņēma augstāku vietu skatītāju balsojumā.

Fināls norisinājās 18. februārī Ventspils teātra namā "Jūras vārti" divās kārtās. Pirmajā kārtā piedalījās 10 dziesmas, par kurām balsoja skatītāji un vērtēja žūrija attiecībā 50/50. Trīs visvairāk balsis ieguvušās dziesmas piedalījās otrajā kārtā jeb superfinālā, arī šajā kārtā vietu sadalījumu noteica skatītāju un žūrijas balsojums attiecībā 50/50.

Dziesmas 
Katrs mūzikas autors Eirodziesmas atlasei varēja iesniegt ne vairāk kā divas dziesmas.

Īsi pirms fināla A. Ābelīte paziņoja, ka sakarā ar referendumu par grozījumiem Satversmē, savu dziesmu izpildīs latviešu valodā — Pēdējais vārds. Dziesmas teksta autors ir Guntars Račs, savukārt mūzikas autors — A. Ābelīte.

E. Zagorska savā priekšnesumā pusfinālā bija iekļāvusi ugunsšovu. Pirms fināla izraisījās diskusijas par šāda veida priekšnesuma drošumu.  Ventspils pašvaldība paziņoja, ka E. Zagorskai ticis aizliegts Eirodziesmas priekšnesumā iekļaut ugunsšovu.

Pusfināliem kvalificējušās dziesmas 
Tabulā uzskaitītas visas Eirodziesmas pusfināliem kvalificējušās dziesmas.

Pusfināli

Pirmais pusfināls 
Pirmais pusfināls notika . No šī pusfināla finālam kvalificējās dziesmas I Want You Back, Celebration, We Can Change The World, My World un Disco Superfly.

"Eirodziesma 2012" pirmais pusfināls tika pārraidīts LTV1. Pārraide sākās plkst. 21.20. Pusfinālu tiešraidē televīzijā kopumā noskatījās 9,4% jeb 192 500 iedzīvotāji.

Žūrija 
 Marts Kristiāns Kalniņš, mūziķis;
 Ieva Kerēvica, dziedātāja;
 Daira Āboltiņa, kinokritiķe;
 Sandris Vanzovičs, žurnālists;
 Jānis Vinters, motobraucējs un lauksaimnieks;
 Binnija Ārberga, skaistumkopšanas salona īpašniece;
 Yana Kay, dziedātāja;
 Emīls Balceris, dziedātājs;
 Jānis Žaržeckis, plastiskas ķirurgs;
 Elīna Breice, horeogrāfe.

Otrais pusfināls 
Otrais pusfināls notika . No šī pusfināla finālam kvalificējās dziesmas Beautiful Song, She's a Queen, You Are a Star, Music Thief un Stars Are My Family.

"Eirodziesma 2012" otrais pusfināls tika pārraidīts LTV1. Pārraide sākās plkst. 21.20. Pusfinālu tiešraidē televīzijā kopumā noskatījās 10,2% jeb 210 000 iedzīvotāji.

Žūrija 
 Uldis Marhilēvičs, komponists;
 Māra Upmane-Holšteina, dziedātāja;
 Alberts Kivlenieks, deju pasniedzējs;
 Šeila, modes māksliniece;
 Jānis Deinats, fotogrāfs;
 Laima Liberte, draugiem.lv projektu vadītāja;
 Ilona Brūvere, režisore;
 Akvelīna Līvmane, aktrise;
 Kārlis Auzāns, mūziķis;
 Jānis Stībelis, mūziķis.

Fināls 

Fināls norisinājās . Fināla uzstāšanās kārtība tika izlozēta . Superfinālam kvalificējās dziesmas I Want You Back, Beautiful Song un Music Thief. Koncerts sākās plkst. 19.00, tiešraidē to varēja vērot LTV1 televīzijas kanālā, kā arī internetā.

A. Ābelīte finālam kvalificējās ar dziesmu We Can Change the World, taču tajā viņš to izpildīja latviski (Pēdējais vārds).

Žūrija
 Marija Naumova, dziedātāja
 Olga Rajecka, dziedātāja
 Andris Ērglis, dziedātājs
 Raimonds Tiguls, komponists
 Daiga Mazvērsīte, muzikoloģe
 Sigita Jevgļevska, aktrise
 Jānis Šipkēvics, "Radio SWH" valdes priekšsēdētājs
 Raimonds Bergmanis, spēkavīrs
 Biruta Ozoliņa, etnomūziķe
 Elmans Zeinalovs, Azerbaidžānas vēstnieks Latvijā

Superfināls

Speciālbalvas 
 Ventspils simpātija: Anmary — Beautiful Song
 Radio SWH simpātija: Anmary — Beautiful Song (pirms balvas pasniegšanas tika paziņots, ka šī balva tiks Eirodziesmas uzvarētājam)
 NRA simpātija: Mad Show Boys — Music Thief
 Spin FM simpātija: PeR — Disco Superfly
 Draugiem.lv simpātija: PeR — Disco Superfly

Ventspils balsojums 
Ventspils simpātija tika noteikta portālā ventspils.lv notikušajā balsojumā.

Latvija Eirovīzijā 
2012. gada Eirovīzijas dziesmu konkurss notika Baku, Azerbaidžānā, 2012. gada 22., 24. un 26. maijā. Anmary piedalījās pirmajā konkursa pusfinālā. Tajā viņa guva 17 punktus, ieņemot 16. vietu un nekvalificējoties lielajam finālam.

Skatīt arī 
 2012. gada Eirovīzijas dziesmu konkurss
 Latvija Eirovīzijas dziesmu konkursā

Piezīmes un atsauces

Piezīmes

Atsauces

Ārējās saites 
 Eirodziesmas mājaslapa
 Nolikums

Video 
 Pirmā pusfināla video
 Otrā pusfināla video

2012. gads Latvijā
2012. gads mūzikā
2012